পাকিস্তান জিন্দাবাদ
পাকিস্তান জিন্দাবাদ (উর্দু: پاکستان زِنده باد‎‎ - Pākistān Zindah bād, পাকিস্তান দীর্ঘজীবী হোক, অর্থ "পাকিস্তানের বিজয়") একটি স্লোগান, যা পাকিস্তানীরা বিজয় বা দেশপ্রেমের অভিব্যক্তি হিসাবে ব্যবহার করেন ও এটি প্রায়শই রাজনৈতিক বক্তৃতায় ব্যবহৃত হয়। পাকিস্তান আন্দোলনের পরবর্তী পর্যায়ে পাকিস্তান গঠনের আগে থেকেই এর ব্যবহার শুরু হয়েছিল। এই স্লোগানটি মুসলিম লীগের রণস্লোগান ও শুভেচ্ছা বাক্যে পরিণত হয়, যারা দ্বিতীয় বিশ্বযুদ্ধ শেষে স্বাধীনতা আন্দোলনের সময় দক্ষিণ এশিয়ার মুসলমানদের জন্য একটি স্বাধীন দেশ প্রতিষ্ঠার জন্য লড়াই করে যাচ্ছিল। দেশ বিভাগের সময় মুসলমানদের পরিবহনকারী ট্রেনগুলো পাকিস্তানে প্রবেশের সময় এই স্লোগানটি দেওয়া হয়েছিল। পাকিস্তান জিন্দাবাদও পাকিস্তানের জাতীয় স্লোগান।